Amandaprisen 2021

Amandaprisen 2021 var den 37. utdelingen av Amandaprisen og ble arrangert 21. august 2021. Utdelingen fant sted i Festiviteten i Festiviteten Haugesund Konserthus i forbindelse med den 49. utgaven av Den norske filmfestivalen. Prisen gjaldt filmer som hadde premiere på norske kinoer i perioden 1. juli 2020 til 30. juni 2021.

Filmen Ninjababy vant flest priser med fire, mens dokumentarfilmen Kunstneren og tyven og spillefilmen Den største forbrytelsen vant tre priser hver. Regissør og filmskaper Oddvar Bull Tuhus ble tildelt Amandakomiteens ærespris. Det var ingen endringer i priskategoriene fra foregående år, og det ble delt ut priser i 22 kategorier. De nominerte ble offentliggjort den 16. juni 2021. Ninjababy fikk flest nominasjoner med elleve mens Den største forbrytelsen og Gritt fikk henholdsvis ni og syv. Totalt ble 23 filmer vurdert i de ulike klassene for norske langfilmer, av dem åtte dokumentarfilmer og syv barnefilmer. Vinneren av publikumsprisen Folkets Amanda ble kåret på nrk.no. Alle 23 filmene var kvalifiserte til den første avstemningsrunden. Avv disse gikk tre videre til finalerunden.

Utdelingen ble ledet av Odd-Magnus Williamson og ble overført direkte på nrk.no. I tillegg ledet Mona B. Riise en sending på NRK2 og P2 hvor et panel fulgte utdelingen direkte og kommenterte vinnere og nominerte.

Vinnere og nominerte 
Vinnere står først i tabellen og er merket med fet skrift.

Referanser

Kilder